
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 173 

31 Ιουλίου 2007 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 136 

Ίδρυση Τμήματος Σλαβικών Σπουδών στη Φιλοσοφική 
Σχολή του Εθνικού και Καποδιστριακού Πανεπιστη¬ 
μίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 24 παρ. 2, 50 παρ. 6 και 6 παρ. 6 του 
ν. 1268/1982 «Για τη δομή και λειτουργία των Ανωτάτων 
Εκπαιδευτικών Ιδρυμάτων» (Α' 87), όπως το τελευταίο 
άρθρο συμπληρώθηκε με τα εδαφ. α και β της παρ. 1 
του άρθρου 48 του ν. 1404/1983 «Δομή και λειτουργία 
των Ανωτάτων Τεχνολογικών Ιδρυμάτων» (Α' 173), τρο¬ 
ποποιήθηκε με την περ. α της παρ. 2 του άρθρου 15 του 
ν. 2640/1998 «Δευτεροβάθμια Τεχνική Επαγγελματική 
Εκπαίδευση και άλλες διατάξεις» (Α' 206) και συμπλη¬ 
ρώθηκε με το εδάφ. β' της παρ. 1 του άρθρου 3 του 
ν. 3027/2002 «Ρύθμιση θεμάτων Οργανισμού Σχολικών 
Κτιρίων, ανωτάτης εκπαίδευσης και άλλες διατάξεις» 
(Α' 132). 

β) Του άρθρου 79 παρ. 5 του ν. 1566/1985 (Α' 167), σε 
συνδυασμό με τις διατάξεις του άρθρου 20 παρ. 4 του 
ν. 2503/1997 (Α' 107). 

γ) Του άρθρου 15 παρ. 2 του ν. 2817/2000 «Εκπαίδευση 
των ατόμων με ειδικές εκπαιδευτικές ανάγκες και άλλες 
διατάξεις» (Α' 78) σε συνδυασμό με το άρθρο 13 παρ. 
49 του ν. 3149/2003 (Α' 141). 

δ) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κωδικοποιή- 
θηκε με το άρθρο μόνο του π.δ. 63/2005 (Α' 98). 

2. Της υπ’ αριθμ. 3793Θ/ΔΙΟΕ 1264/14.10.2005 κοινής 
απόφασης του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (Β' 
1432), όπως τροποποιήθηκε με την υπ’ αριθμ. 5733/ΔΙΟΕ 
179/9.2.2006 όμοιά της (Β' 204). 

3. Της υπ’ αριθμ. 37876/ΣΤ5/26.4.2004 κοινής απόφασης 
του Πρωθυπουργού και της Υπουργού Εθνικής Παιδείας 
και Θρησκευμάτων «Καθορισμός αρμοδιοτήτων Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (Β' 608). 


4. Τη γνώμη της Συγκλήτου του Εθνικού και Καποδι- 
στριακού Πανεπιστημίου Αθηνών (συνεδριάσεις 26.5.2005 
και 24.11.2005). 

5. Τη γνώμη του Συμβουλίου Ανώτατης Πανεπιστημια¬ 
κής Εκπαίδευσης (συνεδρίαση 1/19.12.2005). 

6. Το γεγονός ότι από τις διατάξεις του παρόντος 
διατάγματος προκαλείταί: 

α) Δαπάνη ύψους 260.000 ΕΥΡΩ για το έτος 2007 από 
την προμήθεια του αναγκαίου εξοπλισμού. 

β) Ετήσια δαπάνη μετά την πλήρη λειτουργία του 
ιδρυόμενου Τμήματος ύψους 1.028.000 ΕΥΡΩ περίπου 
από την πλήρωση θέσεων προσωπικού, 4.700 ΕΥΡΩ 
περίπου από την καταβολή επιδόματος θέσης ευθύ¬ 
νης και εξόδων παράστασης 88.000 ΕΥΡΩ περίπου για 
τη σίτιση των φοιτητών, 122.000 ΕΥΡΩ για την αντι¬ 
μετώπιση των λειτουργικών εξόδων του ιδρυόμενου 
Τμήματος και 30.000 ΕΥΡΩ περίπου για την προμήθεια 
συγγραμμάτων. 

Η υπό στοιχείο α) δαπάνη θα καλυφθεί από τις πιστώ¬ 
σεις του Προγράμματος Δημοσίων Επενδύσεων (Π.Δ.Ε.) 
με ενδεχόμενη συγχρηματοδότηση από το Επιχειρησια¬ 
κό Πρόγραμμα Εκπαίδευσης και Αρχικής Επαγγελματι¬ 
κής Κατάρτισης (Ε.Π.Ε.Α.Ε.Κ.) του Δ' Κοινοτικού Πλαισίου 
Στήριξης (Δ' Κ.Π.Σ.). 

Η δαπάνη για αμοιβές προσωπικού θα βαρύνει τον 
τακτικό προϋπολογισμό του ΥΠΕΠΘ (Ειδ. Φορέας 19-250, 
ΚΑΕ Ομάδας 0200). 

Η δαπάνη για το επίδομα θέσης ευθύνης και τα έξοδα 
παράστασης θα καλυφθεί από τις πιστώσεις του τακτι¬ 
κού προϋπολογισμού του ΥΠ.Ε.Π.Θ. εκάστου οικονομικού 
έτους στον οποίο και θα εγγράφονται σχετικές πιστώ¬ 
σεις (Ειδ. Φορέας 19-250, ΚΑΕ 0215 και 0259). 

Η δαπάνη για τη σίτιση φοιτητών ύψους 7.600 ΕΥΡΩ 
για το οικονομικό έτος 2007, 29.600 ΕΥΡΩ για το οικ. 
έτος 2008, 51.600 ΕΥΡΩ για το οικ. έτος 2009, 73.600 
ΕΥΡΩ για το οικ. έτος 2010, και 88.000 ΕΥΡΩ για τα 
οικ. έτη 2011 και εφεξής θα βαρύνει τις πιστώσεις του 
προϋπολογισμού του Εθνικού και Καποδιστριακού Πα¬ 
νεπιστημίου Αθηνών και θα καλύπτεται με κρατική επι¬ 
χορήγηση (Ειδ. Φ. 19-250, ΚΑΕ 2425). 

Τα λειτουργικά έξοδα του ιδρυόμενου Τμήματος 
ύψους 80.000 ΕΥΡΩ για το 2007, και 122.000 ΕΥΡΩ για 
τα έτη 2008-11 θα καλυφθούν από τις πιστώσεις του 
προϋπολογισμού του Εθνικού και Καποδιστριακού Πα¬ 
νεπιστημίου Αθηνών. 

Η δαπάνη για την προμήθεια των συγγραμμάτων θα 
βαρύνει σε ποσοστό 80% τον τακτικό προϋπολογισμό 
του ΥΠΕΠΘ εκάστου οικονομικού έτους, στον οποίο 
και θα εγγράφονται σχετικές πιστώσεις (Ειδ.Φ. 19-250, 
ΚΑΕ1123) και σε ποσοστό 20% τον προϋπολογισμό του 
Εθνικού και Καποδιστριακού Πανεπιστημίου Αθηνών που 
θα καλύπτεται από την κρατική επιχορήγηση (Ειδ. Φ. 
19-250, ΚΑΕ 2421), 

7. Την υπ’ αριθμ. 103/2007 γνωμοδότηση του Συμβουλί¬ 
ου της Επικράτειας, με πρόταση του Υπουργού Εσωτε¬ 
ρικών, Δημόσιας Διοίκησης και Αποκέντρωσης και των 
Υφυπουργών Οικονομίας και Οικονομικών και Εθνικής 
Παιδείας και Θρησκευμάτων, αποφασίζουμε: 

Άρθρο 1 

Ίδρυση - Αποστολή 

1. Ιδρύεται Τμήμα Σλαβικών Σπουδών στη Φιλοσοφική 
Σχολή του Εθνικού και Καποδιστριακού Πανεπιστημίου 
Αθηνών. 

2. Η έναρξη της εκπαιδευτικής λειτουργίας του Τμή¬ 
ματος και η εισαγωγή των πρώτων φοιτητών ορίζεται 
από το έτος για το οποίο καθορίζεται για πρώτη φορά 
αριθμός εισακτέων. 

3. Το Τμήμα Σλαβικών Σπουδών έχει ως αποστολή: 

α) να καλλιεργεί και να προάγει με τη διδασκαλία και 

την έρευνα, τη γλώσσα-γλωσσολογία, τη λογοτεχνία 
την ιστορία, τον πολιτισμό και τους πολιτικούς θεσμούς 
των Σλαβικών χωρών. 

β) να παρέχει στους φοιτητές και τις φοιτήτριες 
τα απαραίτητα εφόδια που εξασφαλίζουν την άρτια 
κατάρτισή τους για επιστημονική και επαγγελματική 
σταδιοδρομία. 

γ) να οργανώνει μεταπτυχιακές σπουδές που οδηγούν 
στην κατάρτιση επιστημόνων με εξειδικευμένες γνώσεις 
σε επιμέρους γνωστικά αντικείμενα, και 

δ) να παρέχει στη δημόσια διοίκηση τεκμηριωμένες 
πληροφορίες και επιστημονικά στοιχεία που να διευκο¬ 
λύνουν τη συνεργασία με τις σλαβικές χώρες. 

Άρθρο 2 

Εισαγωγή - Φοίτηση - Διάρκεια Σπουδών 

1. Ο αριθμός των κατ’ έτος εισακτέων στο Τμήμα ορί¬ 
ζεται σύμφωνα με τις διατάξεις του άρθρου 1 παρ. 5 
του ν. 1351/1983 (Α' 56), όπως οι διατάξεις αυτές ισχύουν 
κάθε φορά. 

2. Η εισαγωγή φοιτητών στο Τμήμα γίνεται σύμφωνα 
με τις περί εισαγωγής φοιτητών στην ανώτατη εκπαί¬ 
δευση, εκάστοτε ισχύουσες διατάξεις. 

3. Η ελάχιστη υποχρεωτική διάρκεια φοίτησης στο 
Τμήμα για τη λήψη πτυχίου ορίζεται σε οκτώ (8) εξά¬ 
μηνα σπουδών. 

4 Το τμήμα απονέμει ενιαίο πτυχίο και τίτλους σπου¬ 
δών μέχρι και διδακτορικό δίπλωμα. 

Άρθρο 3 
Ίδρυση θέσεων 

1. Για τις ανάγκες του Τμήματος Σλαβικών Σπουδών 
ιδρύονται στο Εθνικό και Καποδιστριακό Πανεπιστήμιο 
Αθηνών είκοσι μία (21) θέσεις Διδακτικού Ερευνητικού 
Προσωπικού (Δ.Ε.Π.), πέντε (5) θέσεις Ειδικού και Εργα¬ 
στηριακού Διδακτικού Προσωπικού (Ε.Ε.ΔΙ.Π.) και τέσσε¬ 
ρις (4) θέσεις Ειδικού Τεχνικού Εργαστηριακού Προσω¬ 
πικού (Ε.Τ.Ε.Π.) εκ των οποίων δύο (2) Π.Ε. κατηγορίας, 
μία (1) Τ.Ε. κατηγορίας και μία (1) Δ.Ε. κατηγορίας. 


Άρθρο 4 

Γραμματεία Τμήματος 

Στο Τμήμα συνιστάται Γραμματεία, η οποία παρέχει 
διοικητική και γραμματειακή υποστήριξη στο εν γένει 
εκπαιδευτικό και ερευνητικό έργο του. Η Γραμματεία 
οργανώνεται και λειτουργεί σε επίπεδο Τμήματος, κατά 
την έννοια του άρθρου 8 του ν. 3260/2004 (Α' 151), με 
το οποίο επανήλθαν σε ισχύ οι παράγραφοι 1-16 του 
άρθρου 36 του ν.2190/1994 (Α' 28). 

Άρθρο 5 

Διαδικασία πλήρωσης θέσεων Δ.Ε.Π. 

1. Η πλήρωση των θέσεων Διδακτικού Ερευνητικού 
Προσωπικού (Δ.Ε.Π.) του Τμήματος έως την αυτοδύναμη 
λειτουργία του γίνεται με προκήρυξη ή μετάκληση ή 
μετακίνηση μέλους Δ.Ε.Π., κατά τα ειδικότερα οριζόμενα 
στο παρόν άρθρο. 

2. Η προκήρυξη για την πλήρωση κενών θέσεων γίνεται 
με απόφαση της συγκλήτου ύστερα από εισήγηση της 
Προσωρινής Γενικής Συνέλευσης του Τμήματος εφαρ¬ 
μοζόμενων κατά τα λοιπά των διατάξεων του άρθρου 
6 του ν. 2083/1992, όπως ισχύουν κάθε φορά. Η εκλογή 
γίνεται από ενδεκαμελές εκλεκτορικό σώμα. Στο εκλε- 
κτορικό σώμα συμμετέχουν τα μέλη ΔΕΠ που τυχόν 
υπηρετούν στο τμήμα και έχουν δικαίωμα ψήφου. Αν τα 
μέλη ΔΕΠ είναι λιγότερα από ένδεκα (11), το εκλεκτο¬ 
ρικό σώμα συμπληρώνεται με απόφαση της Συγκλήτου 
ύστερα από κλήρωση από διπλάσιο τουλάχιστον αριθ¬ 
μό μελών ΔΕΠ, από κατάλογο τον οποίο εισηγείται η 
Προσωρινή Γενική Συνέλευση του τμήματος. Τα μέλη 
ΔΕΠ που ορίζονται από τη Σύγκλητο πρέπει να κατέ¬ 
χουν θέση ΔΕΠ του ιδίου γνωστικού αντικειμένου σε 
ομοειδή ή συγγενή τμήματα του ιδίου ή άλλων πανεπι¬ 
στημίων και να ανήκουν στη βαθμίδα του καθηγητή και 
του αναπληρωτή καθηγητή. Εάν δεν υπάρχουν ή δεν 
επαρκούν τέτοια μέλη, ορίζονται μέλη ΔΕΠ της βαθμί¬ 
δας του Καθηγητή και Αναπληρωτή Καθηγητή του συγ¬ 
γενέστερου γνωστικού αντικειμένου Στο εκλεκτορικό 
σώμα προεδρεύει ο Πρόεδρος της Προσωρινής Γ ενικής 
Συνέλευσης του Τμήματος ο οποίος μπορεί να είναι και 
εκλέκτορας, εφόσον συντρέχουν οι προϋποθέσεις των 
προηγούμενων εδαφίων. Σε περίπτωση που δεν έχει ορι¬ 
στεί ως μέλος του εκλεκτορικού σώματος, προεδρεύει 
αυτού, χωρίς δικαίωμα ψήφου. Για τη συγκρότηση του 
εκλεκτορικού σώματος εκδίδεται σχετική διαπιστωτική 
πράξη του Πρύτανη, αντίγραφο της οποίας μαζί με τα 
σχετικά πρακτικά κοινοποιούνται χωρίς καθυστέρηση 
στο Υπουργείο Εθνικής Παιδείας και Θρησκευμάτων. 
Γ ια κάθε προκηρυσσόμενη θέση ΔΕΠ ορίζεται με από¬ 
φαση του εκλεκτορικού σώματος τριμελής εισηγητι¬ 
κή επιτροπή, σύμφωνα με τις διατάξεις του άρθρου 6 
κεφ. Γ παρ. 1 του ν. 2083/1992, η οποία καταρτίζει και 
υποβάλλει στην Προσωρινή Γενική Συνέλευση ειδικά 
αιτιολογημένη έκθεση. Για τον ορισμό της τριμελούς 
εισηγητικής επιτροπής, την προθεσμία υποβολής ειση¬ 
γητικής έκθεσης, το περιεχόμενο και την κοινοποίηση 
αυτής εφαρμόζονται αναλόγως οι διατάξεις του άρθρου 
6 κεφ. Γ' του ν. 2083/1992, όπως ισχύουν κάθε φορά. 
Εντός της προβλεπόμενης από το νόμο προθεσμίας, 
συνέρχεται σε κοινή συνεδρίαση η Προσωρινή Γενική 
Συνέλευση και το εκλεκτορικό σώμα. Ο διορισμός του 
μέλους ΔΕΠ γίνεται με πράξη του Πρύτανη που δημο¬ 
σιεύεται στην Εφημερίδα της Κυβερνήσεως, ύστερα 

από την άσκηση του ελέγχου νομιμότητας από τον 
Υπουργό Εθνικής Παιδείας και Θρησκευμάτων. Για τα 
λοιπά θέματα που αφορούν στην εκλογή των μελών ΔΕΠ 
και δεν ρυθμίζονται με το παρόν άρθρο εφαρμόζονται 
αναλόγως οι ισχύουσες διατάξεις της πανεπιστημιακής 
νομοθεσίας. 

3. Η διαδικασία πλήρωσης κενών θέσεων ΔΕΠ με με¬ 
τάκληση γίνεται με απόφαση της Συγκλήτου ύστερα 
από εισήγηση της Προσωρινής Γ ενικής Συνέλευσης του 
Τμήματος, εφαρμοζόμενων αναλόγως των διατάξεων 
του άρθρου 16 του ν.1268/1982 όπως έχει τροποποιηθεί 
και ισχύει κάθε φορά. Για τη μετάκληση αποφασίζει 
ενδεκαμελές εκλεκτορικό σώμα το οποίο συγκροτείται 
με απόφαση της Συγκλήτου ύστερα από κλήρωση από 
διπλάσιο τουλάχιστον αριθμό μελών ΔΕΠ, από κατάλογο 
τον οποίο εισηγείται η Προσωρινή Γενική Συνέλευση. 
Εάν δεν υπάρχουν ή δεν επαρκούν Καθηγητές του ιδίου 
γνωστικού αντικειμένου, ο κατάλογος συμπληρώνεται 
με καθηγητές του συγγενέστερου γνωστικού αντικειμέ¬ 
νου. Του εκλεκτορικού σώματος προεδρεύει ο Πρόεδρος 
της Προσωρινής Γ ενικής Συνέλευσης ο οποίος μπορεί 
να είναι και εκλέκτορας. Σε περίπτωση που δεν έχει 
οριστεί ως μέλος του εκλεκτορικού σώματος, προε¬ 
δρεύει αυτού χωρίς δικαίωμα ψήφου. Γ ια την πλήρωση 
θέσης ΔΕΠ ή τη συγκρότηση του εκλεκτορικού σώμα¬ 
τος εκδίδεται σχετική κατά περίπτωση διαπιστωτική 
πράξη του Πρύτανη αντίγραφο της οποίας μαζί με τα 
σχετικά πρακτικά κοινοποιούνται χωρίς καθυστέρηση 
στο Υπουργείο Εθνικής Παιδείας και Θρησκευμάτων . 
Κατά τα λοιπά για τα θέματα που αφορούν την πλή¬ 
ρωση θέσεων ΔΕΠ με μετάκληση και δεν ρυθμίζονται 
με το παρόν άρθρο εφαρμόζονται οι διατάξεις του άρ¬ 
θρου 16 του ν. 1268/1982 (Α' 87) όπως αυτές κάθε φορά 
ισχύουν. 

4. Η πλήρωση κενών θέσεων ΔΕΠ με μετακίνηση μέ¬ 
λους ΔΕΠ από άλλο τμήμα του ιδίου ή άλλου Πανεπι¬ 
στημίου γίνεται υπό τις προϋποθέσεις και τους περιο¬ 
ρισμούς των διατάξεων του άρθρου 5 του ν. 2517/1997 
(Α' 160), όπως εκάστοτε ισχύουν, με πράξη του Πρύτανη, 
ύστερα από αίτηση του ενδιαφερομένου μέλους ΔΕΠ, 
αιτιολογημένη σύμφωνη γνώμη της Γενικής Συνέλευ¬ 
σης του Τμήματος προέλευσης και σύμφωνη γνώμη της 
Συγκλήτου του Πανεπιστημίου Αθηνών, η οποία λαμ- 
βάνεται μετά από εισήγηση της Προσωρινής Γενικής 
Συνέλευσης του Τμήματος. 

5. Οι διατάξεις της προηγούμενης παραγράφου, ισχύ¬ 
ουν αναλόγως και για την μετακίνηση επιμελητών, βοη¬ 
θών και επιστημονικών συνεργατών από άλλο Τμήμα 
άλλου Πανεπιστημίου. 

Άρθρο 6 
Λοιπές ρυθμίσεις 

Ι.'Εως ότου εξασφαλισθούν οι προϋποθέσεις για την 
αυτοδύναμη λειτουργία του Τμήματος, η διοίκησή του 
ασκείται από Προσωρινή Γ ενική Συνέλευση που ορίζε¬ 
ται με πράξη του Πρύτανη ύστερα από απόφαση της 
Συγκλήτου. Η Προσωρινή Γ ενική Συνέλευση αποτελείται 
από πέντε (5) τουλάχιστον μέλη Δ.Ε.Π., των οποίων το 
γνωστικό αντικείμενο πρέπει να είναι σχετικό με την 
επιστήμη που καλλιεργεί το Τμήμα. Με την ίδια πράξη 
ορίζονται μεταξύ των μελών της ο Πρόεδρος και ο Ανα¬ 
πληρωτής Πρόεδρος, οι οποίοι πρέπει να κατέχουν θέση 
Δ.Ε.Π. της βαθμίδας του Καθηγητή ή Αναπληρωτή Καθη¬ 


γητή. Καθήκοντα Γραμματέα ασκεί ο Γραμματέας του 
Τμήματος ή ο νόμιμος αναπληρωτής του ή διοικητικός 
υπάλληλος στην περίπτωση που δεν έχει τοποθετηθεί 
Γ ραμματέας. Στην Προσωρινή Γ ενική Συνέλευση συμμε¬ 
τέχουν υποχρεωτικά όλα τα μέλη Δ.Ε.Π. που υπηρετούν 
στο Τμήμα και δύο (2) εκπρόσωποι των φοιτητών, εφ’ 
όσον έχουν εισαχθεί φοιτητές στο Τμήμα. Η ανάδειξη 
των εκπροσώπων των φοιτητών στην Προσωρινή Γ ενική 
Συνέλευση γίνεται με τη διαδικασία του άρθρου 2 παρ. 

3 (β) του ν. 1268/1982 όπως ισχύει. Σε περίπτωση μη 
ανάδειξης η Προσωρινή Γενική Συνέλευση λειτουργεί 
νόμιμα σύμφωνα με τις διατάξεις του άρθρου 12 παρ. 4 
του ν. 1268/1982. Η Προσωρινή Γενική Συνέλευση ασκεί 
τις αρμοδιότητες που προβλέπονται από τις κείμενες 
διατάξεις για την Γενική Συνέλευση Τμήματος (άρθρο 

4 ν. 2083/1992) εκτός αυτών που ανατίθενται σε άλλα 
όργανα ή ορίζονται κατά τρόπο διαφορετικό με το πα¬ 
ρόν Διάταγμα. Ο Πρόεδρος της Προσωρινής Γενικής 
Συνέλευσης, ή ο Αναπληρωτής Πρόεδρος σε περίπτωση 
απουσίας ή κωλύματος του Προέδρου, συμμετέχει στη 
Σύγκλητο χωρίς δικαίωμα ψήφου. 

2. Το πρόγραμμα σπουδών του Τμήματος, έως την 
αυτοδύναμη λειτουργία του, καταρτίζεται από την 
Προσωρινή Γενική Συνέλευση και εγκρίνεται από τη 
Σύγκλητο. 

3. Έως την αυτοδύναμη λειτουργία του Τμήματος, η 
προκήρυξη θέσεων Ε.Ε.ΔΙ.Π. και Ε.Τ.Ε.Π. του Τμήματος 
αυτού γίνεται με απόφαση του Υπουργού Εθνικής Παι¬ 
δείας και Θρησκευμάτων ύστερα από εισήγηση της 
Συγκλήτου και πρόταση της Προσωρινής Γενικής Συ¬ 
νέλευσης του Τμήματος, αναλόγως εφαρμοζόμενων των 
εκάστοτε ισχυουσών διατάξεων. 

4. Έως την αυτοδύναμη λειτουργία του Τμήματος, η 
πρόσληψη Επισκεπτών Καθηγητών, Εντεταλμένων Επί¬ 
κουρων Καθηγητών και Ειδικών Επιστημόνων γίνεται 
με πράξη του Πρύτανη, ύστερα από εισήγηση της Προ¬ 
σωρινής Γ ενικής Συνέλευσης και απόφαση της Συγκλή¬ 
του, εφαρμοζομένων ως προς τις προϋποθέσεις και τη 
διαδικασία πρόσληψης των οικείων κατά περίπτωση 
ισχυουσών διατάξεων. 

5. Γ ια όσα θέματα δεν ρυθμίζονται με το παρόν διά¬ 
ταγμα εφαρμόζονται συμπληρωματικά οι ισχύουσες 
διατάξεις της πανεπιστημιακής νομοθεσίας. 

Άρθρο 7 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 17 Ιουλίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠ. ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΠΕΤΡΟΣ ΔΟΥΚΑΣ 

ΥΦΥΠ. ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΣΠΥΡΙΔΩΝ ΤΑΛΙΑΔΟΥΡΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΦΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οό-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟίπ/όνό, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 ( ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίαχ: 210 4071010 ■ ίηΙθΓΠθΙ: Ιι11ρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885,210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ://νννννν.θ 1 . 0 Γ - θ-γπθΜ: ννθΙ)Γη35ΐθΓ.θΙ@θ1.αΓ 

* 01001733107070004 * 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 
































